پاکستان هند ته په پينځوؤ وکټو ماتې ورکړه
دپاکستان لخوا عمر گل درې او سعيد اجمل دوه وکټې ترلاسه کړه او شاهدي افريدي او محمد عرفان يو ،يو لوبغاړى اوټ کړو. پاکستاني اوپنرانو ناصر جمشيد او احمدشهزاد دښه بيټنگ اغاز ونۀ کړى تر دريوؤ څلورو اوورونو پورې پاکستانى ټيم دهند لخوا په سخت فشار کې ؤ
بنگلور کې ترسره شوي لمړي ټي ټوئنټي ميچ کې پاکستان ديوې دلچسپې مقابلې وروستو کوربه ټيم هند ته په پينځوؤ وکټو ماتې ورکړې ده او ددوؤ ميچونو په سيريز کې يې په 1-0برتري ترلاسه کړې . دنهې په ورځ دغه ميچ کې پاکستان دټاس گټلو وروستو هند ته دلمړي بيټنگ بلنه ورکړې او هند په مقررو 20ؤ اورونو کې د9ؤ وکټو په تاوان 133 رنز جوړ کړل، چې پاکستان دغه رنز په دهند لخوا گوتم گمبهير او اجنکيا رهانى په محتاط انداز کې اننگز پيل کړو ، وروستو يې دښې لوبې په کولو سره د77ؤ رنزو پارټنرشپ جوړ کړو. رهانى 42 او گوتم گمبهير 43 رنز جوړ کړل. دپاکستان لخوا عمر گل درې او سعيد اجمل دوه وکټې ترلاسه کړه او شاهدي افريدي او محمد عرفان يو ،يو لوبغاړى اوټ کړو. پاکستاني اوپنرانو ناصر جمشيد او احمدشهزاد دښه بيټنگ اغاز ونۀ کړى تر دريوؤ څلورو اوورونو پورې پاکستانى ټيم دهند لخوا په سخت فشار کې ؤ. د ناصر جمشيد په دوه، احمدشهزاد په پينځه او عمر اکمل په صفر رن داوټ کيدووروستو پاکستاني کپتان محمد حفيظ او تجربه کار پاکستاني بيټسمين شعيب ملک دښې لوبې څرگندونه وکړه او دميچ په گټلو کې مهم کردار ادا کړو. دپاکستان کپتان محمد حفيظ ددوؤ چکو او 6ؤ چوکو په مدد سره 61 رنز جوړ کړل، همدغه شان شعيب ملک ددريوؤ چکو او دريوؤ چوکو په مدد سره 57رنز وکړل. دهند لخوا بي کمار درې او ائي شرما ، او اى بي ډنډا يو وکټ ترلاسه کړې. په ياده دې وي چې دپاکستان او هند ترمينځ دپينځوؤ کلونو دځنډ وروستو په لمړي ځله دوه اړخيزه سيريز لوبولى شي. هندي حکومت دکرکټ ددغه سيريز لپاره تقريباً دريوؤ زرو پاکستاني مينه والو ته ويزې جاري کړي. دلمړي ټي ټوئنټي ميچ لپاره سخت امنيتي انتظامات برابر کړل شوي دي.